钦定古今图书集成/明伦汇编/人事典/第080卷 > 《可叹》前人
## 钦定古今图书集成/明伦汇编/人事典/第080卷 > 《可叹》前人

天上浮云如白衣，斯须改变如苍狗。古往今来共一
时，人生万事无不有。近者抉眼去其夫，河东女儿身
姓柳。丈夫正色动引经，酆城客子王季友。群书万卷
常暗诵，《孝经》一通看在手。贫穷老瘦家卖屐，好事就
之为携酒。豫章太守高帝孙，引为宾客敬颇久。问道
三年未曾语，小心恐惧闭其口。太守得之更不疑，人
“生反复看亦丑。明月无瑕岂容易，紫气郁郁犹冲斗。
时危可仗真豪俊，二人得置君侧否？”太守顷者领山
南，邦人思之比父母。王生早曾拜颜色，高山之外皆
培𪣻。用为羲和天为成，用平水土地为厚。王也论道
阻江湖，李也疑丞旷前后。死为星辰终不灭，致君尧
舜焉肯朽。吾辈碌碌饱饭行，风后力“牧长回首